92. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.15213/188 της 5/22 Ιουν. 1978 (ΦΕΚ Β΄ 560) Περί προσόντων διαρκείας φοιτήσεως και ωρών διδασκαλίας των εκπαιδευομένων Συμβούλων Επαγγελματικού Προσανατολισμού. Έχοντας υπόψη: 1.Τις διατάξεις του άρθρου 3 του Ν. Δ/τος 1104/72 «περί θεμάτων τινών ασφαλίσεως και εκπαιδεύσεως των επαγγελματικώς καταρτιζομένων». 2.Τις διατάξεις του άρθρου 11 παρ. 1 του Ν.Δ/τος 212/69 «περί Οργανώσεως και Διοικήσεως του Οργανισμού Απασχολήσεως Εργατικού Δυναμικού». 3.Την απόφαση του Διοικητή του ΟΑΕΔ αριθ. 70372/26/14.1.77 «περί συστάσεως τμήματος εκπαιδεύσεως Συμβούλων Επαγγελματικού Προσανατολισμού παρά τω ΙΙροτύπω ΚΕΚΑΤΕ Αθηνών του ΟΑΕΔ». 4.Την πρόταση του Οργανισμού Απασχολήσεως Εργατικού Δυναμικού «περί καθορισμού διαρκείας της εκπαιδεύσεως και των προσόντων των υποψηφίων» (αποφ. αριθ. 3664/5.10.77), που μας υποβλήθηκε με το έγγραφο του Οργανισμού αυτού αριθ. 81782/13.10.77. 5.Τη συμπληρωματική πρόταση του Οργανισμού Απασχολήσεως Εργατικού Δυναμικού, για τα όρια ηλικίας υποψηφίων για εκπαίδευση Συμβούλων Επαγγελματικού Προσανατολισμού (απόφ. αριθ. 4298/1.4.78), που μας υποβλήθηκε με το έγγραφο του Οργανισμού αυτού αριθ. 73878/6.4.78, αποφασίζουμε : 1.Καθορίζουμε τα προσόντα των υποψηφίων, για την εισαγωγή στο τμήμα επαγγελματικής καταρτίσεως Συμβούλων Επαγγελματικού Προσανατολισμού στο Πρότυπο ΚΕΚΑΤΕ Αθηνών, ως εξής: α)Γραμματικές γνώσεις: Πτυχίο ημεδαπού ή αλλοδαπού Πανεπιστημίου ή άλλης ισοτίμου Σχολής ημεδαπής των Κλάδων Φιλοσοφικής, Ψυχολογίας, Κοινωνιολογίας, Νομικής, Πολιτικών Επιστημών, Βιομηχανικών Σπουδών ή Πτυχίο Παιδαγωγικής Ακαδημίας, ή πτυχίο αναγνωρισμένης Ανωτέρας Σχολής 4ετούς φοιτήσεως των Κλάδων Ψυχολογίας, Κοινωνιολογίας ή Κοινωνικής Εργασίας ή πτυχίο αναγνωρισμένης Σχολής Κοινωνικών Λειτουργών 3ετούς τουλάχιστον φοιτήσεως. β)Ηλικία: Κατώτατο όριο 24ο έτος. Ανώτατο όριο 35ο έτος. 2.Καθορίζουμε τη διάρκεια της φοιτήσεως και τις ώρες διδασκαλίας για το πρόγραμμα Εκπαιδεύσεως Συμβούλων Επαγγελματικού Προσανατολισμού σε 180 εργάσιμες ημέρες και για πέντε (5) ώρες την ημέρα, δηλαδή 900 ώρες συνολικά, που περιλαμβάνουν 600 ώρες θεωρητικής και 300 ώρες πρακτικής εκπαιδεύσεως. 3.Η απόφαση αυτή να δημοσιευθεί στην Εφημερίδα της Κυβερνήσεως. Με την 40082/14 Μαρτ.-11 Απρ. 1983 (ΦΕΚ Β΄ 169) απόφ. Υπ. Εργασίας τροποποιήθηκε η παρ. 1 άνω απόφασης και ανακαθορίστηκαν τα προσόντα των υποψηφίων για την εισαγωγή στο Τμήμα Επαγγελματικής Κατάρτισης Συμβούλων Επαγγελματικού Προσανατολισμού του Πρότυπου ΚΕΚΑΤΕ Αθηνών ως εξής: «α)Πτυχίο ημεδαπού ή αλλοδαπού Πανεπιστημίου ή άλλης ισότιμης Σχολής ημεδαπής των κλάδων Φιλοσοφικής, Ψυχολογίας, Κοινωνιολογίας, Νομικής, Πολιτικών Επιστημών, Οικονομικών Επιστημών, Βιομηχανικών Σπουδών, ή πτυχίο Παιδαγωγικής Ακαδημίας, ή πτυχίο αναγνωρισμένης Ανώτερης Σχολής 4ετούς φοίτησης των κλάδων Ψυχολογίας, Κοινωνιολογίας ή Κοινωνικής Εργασίας, ή πτυχίο αναγνωρισμένης Σχολής Κοινωνικών Λειτουργών 3ετούς τουλάχιστο φοίτησης. β)Γνώση μιας των ξένων γλωσσών: Αγγλικά, Γαλλικά, Γερμανικά, κατάλληλα διαπιστωμένη. γ)Ηλικία μέχρι 33 ετών. 